Езоп
Лисица, която никога не била виждала лъв

Превод от старогръцки: Тодор Сарафов, 1967

chitanka.info

Една лисица никога не била виждала лъв. Когато веднъж, по някаква случайност, срещнала лъв, в първия момент, когато го видяла, толкова се уплашила, че за малко щяла да умре. Когато го видяла втори път, пак се уплашила, но не колкото първия път. А когато го видяла за трети път, дотолкова добила кураж, че се доближила до него и го заговорила.

Баснята показва, че навикът омекотява и страшните неща.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.